***Dilophosaurus*** je bio dinosaur teropod iz perioda rane jure. Naziv mu znači "gušter sa dva hrbata", što se odnosi na dva hrbata na glavi (Grč. *di* za "dva", *lophos* "hrbat" i *sauros* "gušter"). Prvi primjerak je opisan 1954. godine, ali je rod dobio svoj naziv nakon više od jednog desetljeća. *Dilophosaurus* je jedan od prvih jurskih teropoda i jedan od najslabije izučavanih.

*Dilophosaurus* se pojavio u filmu *Jurski park* iz 1993. godine.

Opis
----

Rekonstrukcija vrste *Dilophosaurus wetherilli*.
*Dilophosaurus* je bio dug oko šest metara i možda težio oko pola tone.

Najupadljivija osobina *Dilophosaurusa* su par polukružnih hrbata na lubanji, koji su možda služili za udvaranje. Istrage koje je proveo Robert Gay nisu pokazale da je postojao spolni dimorfizam na osnovu skeleta, ali nije ništa rekao za hrbate, koji nisu jednaki kod svih jedinki. Zubi *Dilophosaurusa* su bili dugi, ali su imali veoma malen korjen. Još jedna osobina lubanje je bila šupljina iza prvog reda zuba, što je *Dilophosaurusu* davalo izgled krokodila, slično kao i spinosauridima koji su se hranili ribom. Tu šupljinu je izazvala slaba veza između premaksimilarnih i maksimilarnih kostiju lubanje. Ovakva struktura je dovela do rane hipoteze koja kaže da je on bio strvinar, budući da su mu prednji zubi bili preslabi za držanje velikog plijena.

Otkriće i vrste
---------------

Mogući otisci nogu *Dilophosaurusa* na sjeveroistoku Utaha.
Opis okoliša iz rane jure sa vrstom *Dilophosaurus wetherilli* dok se odmara kao ptica.
Prvog primjerka *Dilophosaurusa* je otkrio Sam Welles u ljeto 1942. godine. Primjerak je odnesen na univerzitet u Kaliforniji gdje je bio očišćen i postavljen. Dato mu je ime *Megalosaurus wetherilli*. Vrativši se na isto mjesto jedno desetljeće kasnije kako bi odredio starost kostiju, Welles je pronašao još jedan primjerak nedaleko od mjesta otkrića prvog. Primjerci su kasnije preimenovani u *Dilophosaurus*, zbog dva hrbata jasno vidljiva kod drugog primjerka.

Postoji još jedna vrsta *Dilophosaurus* (*D. sinensis*), koja možda pripada, a možda i ne pripada, ovom rodu. Moguće je da je srodnija neobičnom antarktičkom teropodu *Cryolophosaurusu*. *D. sinensis* je otkrivena u Kini 1987. godine zajedno sa prosauropodom *Yunnanosaurusom*, a kasnije ju ga je, 1993. godine, opisao Shaojin Hu.

Samuel Welles je zamislio i treću vrstu, *D. breedorum*. Ova vrsta se bazira na jednom primjerku sa hrbatima, nazvanim UCMP 77270. Ova se vrsta, međutim, ne smatra vaildnom.

U popularnoj kulturi
--------------------

Model glave vrste *Dilophosaurus wetherilli*. Primjerku je dat nadimak "Dyzio".
*Dilophosaurus* se pojavljuje u romanu *Carnosaur*, gdje jedan ubije pripadnika parlamenta.

*Dilophosaurus* je dobio istaknuto mjesto i u filmu *Jurski park* i u istoimenom romanu. U filmskoj verziji, *Dilophosaurus* ima ogrlicu oko vrata (slično kao gušter ogrličar) i pljuje osljepljujući otrov u oči, kao kobra. Ne postoje dokazi ni za ogrlicu ni za otrov. U jednom dijelu i u knjizi i u filmu je objašnjeno kako se klonirana DNK dinosaura dopunila onom od modernih vodozemaca i gmazova, pa su te varijacije mogle nastati zbog toga. U filmu, Steven Spielberg je također smanjio veličinu *Dilophosaurusa* do 3 metra visine i 5 m dužine kako ga se ne bi miješalo sa *Velociraptorima*. Razne videoigre i igračke koje su napravljene u stilu *Jurskog parka* često uključuju *Dilophosaurusa*.

Unatoč tome što izgled *Dilophosaurusa* u Jurskom parku nije točan, mnogi drugi su ga preuzeli za svoje videoigre.

Izvori
------

1. 1 2  Gay, Robert (2005). „Evidence for sexual dimorphism in the Early Jurassic theropod dinosaur, *Dilophosaurus* and a comparison with other related forms In: Carpenter, Ken, ed. The Carnivorous Dinosaurs". *The Carnivorous Dinosaurs*. Indiana University Press. str. 277–283. ISBN 0-253-34539-1.
2. ↑  Welles, S. P. (1984). „*Dilophosaurus wetherilli* (Dinosauria, Theropoda), osteology and comparisons". *Palaeontogr. Abt. A* **185**: 85–180.
3. ↑  Welles, S. P. (1954). „New Jurassic dinosaur from the Kayenta formation of Arizona". *Bulletin of the Geological Society of America* **65**: 591–598. DOI:10.1130/0016-7606(1954)65[591:NJDFTK]2.0.CO;2.
4. 1 2 3  Gay, Robert (2001). „New specimens of *Dilophosaurus wetherilli* (Dinosauria: Theropoda) from the early Jurassic Kayenta Formation of northern Arizona". *Western Association of Vertebrate Paleontologists annual meeting volume Mesa, Arizona* **1**: 1.
5. ↑  Norman, David (1985). *The Illustrated Encyclopedia of Dinosaurs*. New York: Crescent Books. str. 62–67. ISBN 0-517-468905.
6. ↑
7. ↑  Welles, Sam (2007). „Dilophosaurus Discovered". *ucmp.berkeley.edu*. University of California, Berkeley. Pristupljeno 17. 11. 2007.
8. 1 2  Welles, Sam (2007). „Dilophosaurus Details". *ucmp.berkeley.edu*. University of California, Berkeley. Pristupljeno 17. 11. 2007.
9. ↑  Irmis, Randall (2004-12-22). „First Report of Megapnosaurus from China" (PDF). *PaleoBios* **24** (3): 11–18. Arhivirano iz originala na datum 2008-12-17. Pristupljeno 2010-07-02.
10. ↑  Hu, Shaojin (1993). „A Short Report On the Occurrence of Dilophosaurus from Jinning County, Yunnan Province". *Vertebr. PalAsiatica* **31**: 65–69.
11. ↑  Tykoski, R.S. & Rowe, T. (2004). "Ceratosauria". In: Weishampel, D.B. Dodson, P. & Osmolska, H. (Eds.) *The Dinosauria* (2nd edition). Berkeley: University of California Press. Pp. 47–70 ISBN 0-520-24209-2
12. ↑  Bennington, J Bret (1996). „Errors in the Movie "Jurassic Park"". *American Paleontologist* **4(2)**: 4–7.
13. ↑  *The Making of Jurassic Park* by Don Shay & Jody Duncan, Boxtree Ltd; 1st Edition. edition (30 Jun 1993), ISBN 1-85283-774-8

Drugi projekti
--------------

|  |  |
| --- | --- |
|  | U Wikimedijinoj ostavi ima još materijala vezanih za: **Dilophosaurus** |
|  | Wikivrste imaju podatke o: **Dilophosaurusu** |

***Dilophosaurus*** na Wikimedijinoj ostavi